open-index/open-wikipedia-markdown huggingface dataset:
Jorkšyro terjeras

**Jorkšyro terjeras** – dekoratyvinių šunų veislė, išvesta apie 1800 metus Anglijoje. Tarptautinės kinologų federacijos priskiriama žaislinių terjerų kategorijai.

## Išvaizda
Jorkšyro terjerai – viena mažiausia šunų veislių. Pagal TKF standartus svoris turi neviršyti 3,5 kilogramo, minimalus ūgis ir svoris nenustatyti. Šuns kailis ilgas, tolygiai krentantis abiejose pusėse. Standartinė spalva – tamsaus plieno mėlynumo arba sidabro mėlynumo. Kailis ant krūtinės sodrios, ryškios gelsvai rusvos spalvos.

Jorkšyro terjeras pasirodė XIX a. pradžioje dabartinio Jorkšyro rajone, veisėjams siekiant išvesti žiurkininką, kurį būtų galima nešiotis kišenėje. Greičiausiai buvo kryžminami juodieji su įrudžiu, Peizlio ir Klaidsdeilio terjerai.
Jorkšyro terjero plaukas kaip žmogaus todėl juos gali laikyti ir alergiją turintys žmonės.

## Priežiūra
Jorkšyro terjerai yra dekoratyviniai šunys, todėl kailio išvaizda labai svarbi. Mažo, tvirto šunelio plaukas su melsvu ar auksiniu atspalviu yra labai ilgas, reikalaujantis priežiūros. Jį reikia šukuoti kasdien. Plaukai ant galvos yra surišami kaspinu, kad nekristų į akis. Parodinio šuns plaukai visiškai uždengia kojas. Kadangi ši veislė neturi pokailio, jie labai retai šeriasi.

Šį šunį galima išmokyti tvarkos, tik reikia kasdien ir nuosekliai kartoti komandas, taisykles. Kasdien jorkšyrui reikia aktyviai judėti 30-60 minučių. Jiems patinka vaikščioti, bėgioti risčia, žaisti, žiūrėti televizorių. Tipiškas šios veislės šuo tiesiog trykšta energija. Jorkšyro terjerai yra itin atsidavę šunys. Be to, šiuos šunis gali turėti net ir šunims alergiški žmonės.

Jorkšyrai dažniausiai susiduria su dantų problemomis, nes jų burna smulki, o dantų daug. Jei sukakus 7-8 mėnesių, dar neiškrito pieniniai dantys, reikia kreiptis į veterinarą.

## Šaltiniai
Blida

**Blida** (, ) – miestas Alžyro šiaurėje, 45 km į pietvakarius nuo sostinės Alžyro, Mažojo Atlaso kalnų pašlaitėje; vilajos centras. 161,6 tūkst. gyventojų (2007). Išvystyta maisto, tekstilės pramonė. Apylinkėse auginami apelsinai.

Mieste yra fontanų, drėkinamų sodų, teka *Wad al-Kabir* upė. Būdinga prancūziško stiliaus architektūra, yra mečetės, bažnyčios, karo ligoninė, universitetas. Blida kadaise garsėjo 6 miesto vartais.

## Istorija

Romos imperijos laikais čia buvo karinis postas. Dabartinį miestą XVI a. įkūrė *Sidi Ahmad al Kabir*. 1825 m. stipriai nukentėjo nuo žemės drebėjimo. 1838 m. miestą užėmė prancūzai. 1867 m. vėl sukrėtė žemės drebėjimas.

## Sportas
* USM Blida – futbolo klubas; rungtyniavo aukščiausioje šalies lygoje.

## Išnašos
Alžyro herbas

**[[Alžyras|Alžyro]] herbas** – vyriausybės naudojamas antspaudas, kurį priimta laikyti valstybės herbu. Jame pavaizduoti islamiški simboliai raudoni pusmėnulis ir penkiakampė žvaigždė. Už jų kalnų fone augalinių motyvų ir industrinių pastatų vaizdai. Kalne įkomponuotas tradicinis regiono simbolis – Fatimos plaštaka. Iš už kalno kyla auksinė saulė. Visus simbolius apjuosia užrašas – *Liaudies demokratinė Alžyro respublika*.

## Istorija

Alžyrą valdant Prancūzijai, šaliai buvo sukurtas pirmasis herbas, kuris buvo naudojamas nuo 1830 iki 1962 metų. Žaliame tradicinio herbinio skydo lauko centre auksinis pusmėnulis apsuptas trimis auksinėmis penkiakampėmis žvaigždėmis (2 skydo galvoje, 1 – papėdėje).

Atgavus nepriklausomybę Alžyro herbas atkartojo dabartinę Alžyro vėliavą. Skydas vertikaliai perskeltas į du žalią ir baltą laukus, kuriuose įkomponuoti raudoni pusmėnulis ir penkiakampė žvaigždė. Toks herbas naudotas 1962–1971 metais.

Dabartinis herbas įteisintas 1976 m.

## Simbolika
Kylanti saulė simbolizuoja naująją erą, augaliniai motyvai – žemės ūkį, pramoniniai pastatai – valstybės industrializaciją. Kalnai simbolizuoja Atlaso kalnų masyvą. Pranašo Mahometo dukros Fatimos plaštaka yra būdinga regionui.

## Nuorodos
* Apie Alžyro herbą
Alžyro himnas

**Alžyro himnas** yra **Kassaman** (arab. *نشيد وطني جزائري*, ) – valstybinis Alžyro himnas.

Adaptuotas 1963 m. iškart po nepriklausomybės nuo Prancūzijos atgavimo.

Žodžius parašė Mufdi Zakaria 1956 m., muziką – egiptiečių kompozitorius Mohamed Fawzi.

## Nuorodos
* Žodžiai, lietuviškas vertimas ir vokalinis garso įrašas – tinklalapis Himnai.lt
* Alžyro himnas (.mp3)
Klugonai

**Klugonai** – kaimas Šilutės rajono savivaldybėje, 2 km į vakarus nuo Juknaičių. Praeina kelias  (apsodintas klevų alėja).

## Gyventojai

## Šaltiniai
Antagonistas

**Antagonistas** – priešingai veikiantis veiksnys arba veikėjas.

Terminas *antagonistas* vartojamas keliose srityse:

* antagonistas – kūrinio herojaus (protagonisto) pagrindinis priešininkas (asmuo, kartais – institucija);
* antagonistas – raumuo, veikiantis priešingai, negu raumuo agonistas;
* antagonistas – fiziologijoje medžiaga, kuri veikia priešingai, negu kita medžiaga. Pvz., insulinas ir gliukagonas yra antagonistai vienas kitam, nes jie veikia priešingai (insulinas mažina gliukozės koncentraciją audinių skystyje ir kraujyje, o gliukagonas – didina) ir kartu sudaro gliukozės homeostazės palaikymo per neigiamą grįžtamąjį ryšį sistemą;
* receptorinis antagonistas – molekulė, prisijungianti prie receptoriaus ir trukdanti receptoriniam agonistui aktyvuoti receptorių ir taip paleisti per receptorių valdomas reakcijas;
* antagonistas – organizmas, slopinantis kito organizmo plitimą, gyvybinę veiklą. Pvz., pienarūgščio rūgimo bakterijos yra puvimo bakterijų antagonistai.
Timgadas

**Timgadas** (, , ) – buvusi Romos kolonija Šiaurės Afrikoje, dabartinio Alžyro teritorijoje, 35&nbsp;km nuo Batnos (Batnos vilaja). Timgadas įkurtas apie 100 m. pr. m. e. imperatoriaus Trajano. Iš išlikusių griuvėsių puikiai matomas romėnų miestų planavimo stilius. 

Timgadas buvo įkurtas kaip karinis bastionas Aureso kalnų papėdėje, kovoje prieš berberų gentis. Apgyvendintas pradžioje Romos armijos ir partų veteranų. Miestas buvo apsuptas gynybine siena. Vedė 6 keliai. Timgade gyveno apie 15 tūkst. gyventojų. Viena miesto įžymybių – 12 m aukščio Trajano arka, atstatyta 1900 m. Yra 3500 vietų teatro griuvėsiai, termos, biblioteka, bazilika, Jupiterio šventykla.

III a. Timgade suklestėjo krikščionybė. V a. miestą nuniokojo vandalai, o 535 m. okupuotas bizantiečių. Timgado griuvėsiai atrasti 1881 m.

1982 m. Timgadas įtrauktas į UNESCO pasaulio paveldo sąrašą.
Šelifas (upė)

**Šelifas** () – upė šiaurės Alžyre, ilgiausia šalyje. Prasideda Sacharos Atlase Tuilio (Sebago) pavadinimu. Teka į šiaurę sausringomis vietovėmis, kerta Tel Atlaso kalnus. Įteka į Viduržemio jūrą ties Mostaganemu.

Upės žemupio vanduo naudojamas drėkinimui. Šelifas dažnai smarkiai nusenka. Ant upės įrengta Gribo HE. Vasarą debitas siekia vos 1 m³/s, po žiemos kritulių gali pasiekti 5 m³/s.
Alderaminas

**Alderaminas** (**Cefėjo Alfa**, Alpha Cephei) – Cefėjo žvaigždyno 2,44 ryškio, A7 spektrinės klasės, pagrindinės sekos žvaigždė. Nuotolis nuo Saulės 49 šm.
Batna

**Batna** (, ) – miestas Alžyro šiaurės rytuose; vilajos centras. 280,8 tūkst. gyventojų (2007). Yra tekstilės fabrikas, išvystyta odos pramonė. Universitetas. 40 km į rytus yra UNESCO pasaulinio kultūros paveldo objektas – Timgadas.

## Istorija

Apylinkėse romėnai buvo įkūrę Timgado miestą. Dabartinis miestas įkurtas 1844 m. kaip karinis postas, kurį laiką vadinosi *Nouvelle Lambese*.
Drogheda United FC

**Droedos „United“** – Airijos futbolo klubas iš Droedos.

## Istorija
1975 m. prie klubo prijungtas Drogheda FC (įkurtas 1962 metais).

## Pasiekimai

* Airijos II diviziono čempionas (1989, 1991, 1999, 2002 m.)
* Airijos lygos pirmojo diviziono Skydo laimėtojas (1991 m.)
* Setanta taurės laimėtojas (2006 m.)

## Sezonai
; Pastarųjų metų sezonai

|}
Šaltiniai:

## Išnašos

## Nuorodos
* Oficiali klubo svetatinė
* SOCCERWAY
* Globalsportsarchive
* RSSSF duomenų bazė (Klubų įkūrimo datos)
Bohemian FC Dublin

**Dublino „Bohemian“** – Airijos futbolo klubas iš Dublino.

## Istorija
Klubas įkurtas 1890 m. Daugkartiniai šalies čempionai ir taurės laimėtojai.

## Pasiekimai

## Sezonai
; Pastarųjų metų sezonai

|}
Šaltiniai:

## Lietuviai
* Mindaugas Kalonas, saugas 2008 m.

## Išnašos

## Nuorodos
* Oficiali klubo svetatinė
* SOCCERWAY
* Globalsportsarchive
* RSSSF duomenų bazė (Klubų įkūrimo datos)
Northrop Grumman B-2 Spirit

**Northrop Grumman B-2 Spirit** arba trumpiau **B-2 Spirit** (), dažn. **B-2** – *[[stealth]]* technologijos, sunkiai radarų pastebimas JAV karinių oro pajėgų strateginis bombonešis, galintis gabenti tiek įprastas, tiek branduolines bombas. 

Šis bombonešis yra vienas iš brangiausių kada nors gamintų lėktuvų. Paskaičiavimai svyruoja nuo 1,157 milijardo iki 2,2 milijardo dolerių už vieną orlaivį. Tačiau didelę šių sumų dalį sudaro tyrimams ir įrangai išleisti pinigai. Paties lėktuvo gamyba be konstravimo darbo galėjo kainuoti apie 150 milijonų dolerių.

B-2 Spirit buvo kuriamas prasiskverbimui (*[[stealth]]* technologijos pagalba) į gerai saugomas teritorijas, kur anksčiau paprasti bombonešiai patekti negalėdavo. Pagal pirminį projektą turėjo būti pagaminti 135 lėktuvai, vėliau (1980 m.) skaičius sumažintas iki 75. 1992 metais paskelbta, kad bus gaminama tik 20, tačiau vėliau padidinta iki 21. Tiek lėktuvų ir buvo pagaminta. Viena svarbiausių priežasčių, kodėl buvo sumažintas skaičius – Tarybų Sąjungos žlugimas. Ši šalis buvo laikoma viena iš pagrindinių galimų B-2 Spirit taikinių. 

Lėktuvas gali nuskristi apie 11 100 km nepasipildydamas degalų. Tačiau kadangi degalus gali pildytis tiesiog ore, iš tiesų jo skrydžio atstumą riboja tik įgulos ištvermė ir mechanizmų patvarumas. Vieno skrydžio metu gali bombarduoti iki 16 taikinių, o jei pakraunamas mažesnėmis bombomis – ir iki 80-ies.

Įgulą sudaro du žmonės.

Pirmasis B-2 skrydis įvyko 1989 metų liepos 17 dieną. Pirmoji kovinė misija buvo Kosove 1999 m. Vėliau šie lėktuvai buvo naudoti dar dviejuose karuose – Afganistane ir Irake. 2025 metais B-2 taip pat buvo panaudotas smūgiams į Irano urano sodrinimo objektus, siekiant sustabdyti branduolinių ginklų programos plėtrą.

## B-2 Spirit avarijos
*2008 m. vasario 23 d. B-2 orlaivis sudužo iš karto po pakilimo iš Anderseno oro pajėgų bazės Guame. Orlaivis sudegė nepataisomai, o abu pilotai sėkmingai katapultavosi. Kadangi orlaivio kaina buvo apie 1,4 mlrd. JAV dolerių, ši avarija laikoma pati brangiausia aviacijos istorijoje.

*2022 m. gruodžio 10 d. pastebėjus skrydžio valdymo gedimą B-2 orlaivis leidosi avariniu būdu Vaitmano oro bazėje Misūryje. Po nusileidimo orlaivyje įsiplieskė gaisras, kuris buvo užgesintas. Po kelių mėnesių tyrimo JAV karinės pajėgos pranešė, kad šis konkretus orlaivis nebus taisomas dėl ekonominių priežasčių. Tai buvo antrasis avarijoje nepataisomai nukentėjęs B-2 lėktuvas istorijoje.

## Naudotojai
*  JAV Karinės oro pajėgos – 19 vnt. (2025 m.)

## Išnašos

## Nuorodos
*Northrop Grumman apie B-2
*JAV karinės oro pajėgos apie B-2
Longford Town FC

**Longfordo „Town“** – Airijos futbolo klubas iš Longfordo.

## Istorija
Klubo ištakos siekia 1924 m.

## Pasiekimai

## Sezonai
; Pastarųjų metų sezonai

|}
:: Pastabos: 0.Q - prelimanarusis etapas
:: Šaltiniai:

## Šaltiniai

## Nuorodos
* Oficiali klubo svetatinė
* SOCCERWAY
* Globalsportsarchive
* RSSSF duomenų bazė (Klubų įkūrimo datos)
Dundalk FC

**Dandolko FC** – Airijos futbolo klubas iš Dandolko.

## Istorija
Klubo ištakos siekia 1903 m., kai buvo įkurtas **Great Northern Railway Association Club (Dundalk GNR)**.

Nuo 1930 m. žinomas **Dundalk Football Club** pavadinimu.

Daugkartiniai šalies čempionai. Pirmąjį titulą iškovojo 1933 m.

## Pasiekimai

* Prezidento taurės laimėtojas (1931, 1952, 1964, 1965, 1980, 1981, 1982, 1989, 1990 m.)
* Airijos II diviziono čempionas (2001 m.)

## Sezonai
; Pastarųjų metų sezonai

|}
Šaltiniai:

## Apranga
;Sportinės aprangos pokyčiai:

### Namų apranga
* Namuose žaidžia baltos spalvos apranga. 

### Išvykų apranga
* Svetur žaidžia juodos spalvos apranga su baltais žymenimis.

## Lietuviai
*  , saugas, (2018 m.)

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė (Klubų įkūrimo datos)
Lockheed Martin F-22 Raptor

**Lockheed Martin F-22 Raptor** (dažn. F-22 Raptor, F-22) – penktos kartos JAV karinių oro pajėgų *[[stealth]]* technologija paremtas, radarų sunkiai pastebimas naikintuvas. Pagrindinė jo paskirtis  – oro erdvės užvaldymas ir kontrolė prieš valstybes, turinčias galingas oro pajėgas. Naikintuvas taip pat turi žemės bombardavimo, elektroninio karo bei žvalgybos perimant radijo signalus įrangą. Dar Šaltojo karo metais JAV planavo turėti 750 šių naikintuvų, tačiau sumažinus gynybos biudžetą ir išnykus pagrindiniam priešui, jų iš viso pagaminta 195 vnt.

Pirmasis F-22 Raptor skrydis įvyko 1997 m. rugsėjo 7 d. Vieno lėktuvo pagaminimas kainavo apie 120 milijonų dolerių. Naikintuvo kaina ir jo eksploatacija taip pat yra viena brangiausių pasaulyje. 2009 m. viena skrydžio valanda kainavo 44 000 JAV dolerių.

Šie naikintuvai užima 2-ją vietą tarp moderniausių šiuo metu tarnyboje esančių JAV naikintuvų. Keli šaltiniai juos taip pat pavadino efektyviausiais pasaulyje naikintuvais, pavyzdžiui, Australijos gynybos pajėgų vadas (buvęs oro pajėgų vadas) *Angus Houston*. Tačiau Rusijos Federacijos gynybos ministerijos atstovas spaudai naikintuvą F-22 pavadino ne itin pajėgiu analogu rusiškajam Su-35. 

Planuojama, kad 2024 m. šis lėktuvas bus smarkiai patobulintas ir turės dar didesnes galimybes.

F-22 buvo suprojektuotas iš viso atlikti apie 8000 val. skrydžių, tačiau šiuo metu yra planų padidinti šį skaičių. Ilguoju laikotarpiu F-22 turėtų sėkmingai tarnauti, kol juos pakeis šeštosios kartos naikintuvai.

## Ginkluotė

Naikintuve sumontuota:
* M61A2 Vulcan 6 vamzdžių gatlingo patranka (kalibras - 20 mm, 480 šovinių)

* Oras-oras tipo raketos:
** 6× AIM-120 AMRAAM
** 2× AIM-9 Sidewinder

* Oras-žemė tipo raketos:
** 2× AIM-120 AMRAAM ir
** 2× AIM-9 Sidewinder *ir papildomai viena pasirinktinai*:
*** 2× JDAM *arba*
*** 2× WCMDs () *arba*
*** 8× nedidelio skersmens GBU-39 bombos

## Avionika
* Radaras - APG-77-1A (200-240 km)

## Charakteristikos

## Galerija

Vaizdas:F-22A Raptor.jpg|Du F-22 Raptor iš priekio
Vaizdas:FA22 Raptors Oct2005 yfb edit.jpg|F-22 Raptor skrydyje virš Jutos
Image:Wing.two.arp.600pix.jpg|F-22 Raptor (apačioje) ore pasipildo degalų
Image:F-22 Raptor edit1.jpg|F-22 Raptor skrenda virš Kadenos aviacijos bazės Japonijoje


## Šaltiniai

## Nuorodos
* F22 Raptor Team tinklalapis (*ang.*)
* globalsecurity.org (*ang.*)
Lietuvos gamtos mokslų olimpiadų asociacija

**LGMOA** (Lietuvos Gamtos Mokslų Olimpiadų Asociacija) – nevyriausybinė, pelno nesiekianti organizacija, vienijanti gamtos mokslų olimpiadų tobulinimu ir mokslo populiarinimu užsiimančius dėstytojus ir studentus – oranžinius. Asociacija suburta 2003 m.
Asociacijos tikslai – pakeisti seną požiūrį į moksleivių ugdymą, skatinti jaunimą domėtis mokslu, tobulinti moksleivių švietimo ir lavinimo sistemą, suvienyti bendradarbiavimui mokytojus, dėstytojus, studentus bei pačius mokinius.

Pagrindiniai LGMOA organizuojami renginiai – **[[LitBO]]** (Lietuvos mokinių biologijos olimpiados II ir III turai), **[[LitChO]]** (Lietuvos mokinių chemijos olimpiados II ir III turai) ir '''LitFO''' (Lietuvos mokinių fizikos olimpiados II ir III turai).

Vienas iš didžiausių asociacijos laimėjimų – įgyvendintas „Olimpiados.lt“ projektas. Jo metu sukurta svetainė moksleiviams, mokytojams ir šiaip mokslu besidomintiems žmonėms. Didžiąją portalo, kurio internetinis adresas www.olimpiados.lt, turinio dalį sudaro informacija apie įvairius renginius, konkursus ir olimpiadas.

## Nuorodos
* Olimpiados.lt svetainė
RQ-3 Dark Star

**RQ-3 Dark Star** () – XX a. dešimtame dešimtmetyje JAV sukurtas bepilotis, radarų sunkiai aptinkamas („stealth“ tipo) žvalgybos orlaivis. 

Konstrukciškai tai beuodegis, tačiau „skaidančio sparno" apibrėžimo neatitinkantis iš kompozicinių medžiagų gamintas monoplanas lėktuvas su fiksuotais, stačiu kampu prie fiuzeliažo montuojamais sparnais. Lektuvo ilgis – 4,6 m, aukštis – 1,5 m, sparnų mojis – 21 m. 

Varomas vienu 8,5 kN traukos turboreaktyviniu varikliu Williams-Rolls-Royce FJ44-1A jis pasiekdavo 288 mylių per valandą (464 km/h, 250 mazgų) greitį, skrydžio nuotolis siekė iki 575 mylių (925 km, 500 jūrmylių), skrydžio lubos - 45 000 pėdų (13 500 m).

„RQ-3 Dark Star“ sukūrė „Lockheed Martin“ ir „Boeing“ korporacijos.

Pirmasis „Dark Star“ skrydis įvyko 1996 m. kovo 29 d. Bandymų eigoje padarius išvadą, kad dėl savo formos orlaivis yra nestabilus bei sunkiai valdomas, projektas nutrauktas 1999 m.

Trys išlikę prototipai eksponuojami JAV  muziejuose: antrasis prototipas RQ-3A (A/V #2) - JAV nacionaliniame karinių oro pajėgų muziejuje (Wright-Patterson KOP bazė Deitone, (Ohajo valstija)), trečiasis (RQ-3A, Nr. A/V #3) - Sietlo skrydžio muziejuje (angl. *Museum of Flight*), ketvirtasis, niekuomet neskridęs (RQ-3A) - Smitsono nacionaliniame oro ir kosmoso muziejuje (angl. *Smithsonian National Air and Space Museum*) Vašingtone (neeksponuojamas).

Šis orlaivis buvo visiškai autonominis: jis galėjo be žmogaus įsikišimo pakilti, išskristi į misiją, fotografuoti ir atlikti kitus reikiamus veiksmus, perdavinėti informaciją į bazę, grįžti ir nusileisti. Tačiau esant reikalui, buvo numatyta galimybė ir valdyti jį per palydovus ar tiesiogiai radijo bangomis.

## Šaltiniai
Kinai

**Kinai** – gana daugiareikšmė sąvoka, galinti reikšti:

* Visi Kinijos arba Taivano (Kinijos Respublikos) gyventojai, nepaisant jų tautybės (priklausymo etninei grupei). Tai - vadinamosios kinų nacijos (中华民族 *Zhōnghuá Mínzú*) atstovai.
* Tik Kinijos Liaudies Respublikos gyventojai.
* Etniniai kinai, vadinami haniai, Kinijos gyventojų dauguma.
* Užsienyje gyvenantys etniniai kinai.

KLR turi 1,3 mlrd. gyventojų ir pirmauja pagal gyventojų skaičių pasaulyje.

Kinija - labai sena civilizacija: rašytiniai Kinijos istorijos šaltiniai siekia 1500 m. pr. m. e. Senovėje kinai yra išradę paraką, kompasą, buvo toli pažengę laivyboje, tačiau dėl uždaros politikos aktyviai netyrinėjo pasaulio.
Boeing X-45

**Boeing X-45** – bepilotis kovinis lėktuvas, sukurtas kompanijos „Boeing“ padalinio „Boeing Phantom Works“ ir skirtas naujos kartos bepiločių kovinių orlaivių koncepcijos demonstracijai.

X-45 ilgis – 8,08 m, sparnų mojis – 10,3 m, aukštis – 2,94 m, didžiausias greitis nesiekia garso greičio. Taip pat, X-45 yra sukurtas naudojant „stealth“ technologiją, todėl yra sunkiau pastebimas radarų.

Pirmą kartą šis lėktuvas pakilo 2002 m. gegužės 22 d.

2006 m. kovo 2 d. JAV oro pajėgos nusprendė nebetęsti šio projekto.
BAE Corax

**BAE Corax** (), dar žinomas kaip **Raven** () – prototipinis bepilotis kovos lėktuvas, kurį britų karinėms oro pajėgoms kuria kompanija „BAE Systems“. Konstrukciškai tai pagal radarams nematomą technologiją (angl. *stealth*) gaminamas "skraidančio sparno" tipo orlaivis.

Jo pirmasis skrydis įvyko 2004 m. Visuomenei pristatytas 2006 m. sausį.

Po bandymų į ginkluotę nebuvo priimtas.

## Šaltiniai

* Paul Rincon (16 January 2006), ''Covers come off UK spy plane'', BBC news
Biskra

**Biskra** (, ) – miestas Alžyro šiaurės rytuose, oazėse, prie bendravardės upės; vilajos centras. 196,3 tūkst. gyventojų (2007). Išvystytas žemės ūkio sektorius, yra tekstilės fabrikas, apylinkėse auginamos datulės.

## Istorija

Miesto istorija siekia Kartaginos laikus. Romėnai jį vadino *Vescera*. Biskroje 1849 m. ir 1871 m. vyko sukilimai.

## Sportas
* US Biskra – futbolo klubas; rungtyniavęs aukščiausioje šalies lygoje.
* Namų rungtynes žaidžia Vasario 18-osios stadione (), talpinančiame 35 tūkst. žiūrovų.

## Išnašos
Šelifas

**Šelifas** (, ) – miestas šiaurės Alžyre, prie Šelifo upės, 200 km į vakarus nuo sostinės Alžyro; vilajos centras. 154,5 tūkst. gyventojų (2007). Išsidėstęs labai karštame šalies regione. Prekybos ir susisiekimo centras. Išvystyta tekstilės, maisto, odos, chemijos pramonė. Universitetas. Yra seniausios Afrikos bažnyčios, bazilikos liekanos (324 m.).

## Istorija

Romėnų laikais miestas vadinosi *Tingitanum*. Vėliau arabai jį pervadino *al Asnam* (arabiškai „skulptūros“). 1843 m. prancūzai čia įkūrė **Orleanvilį** (). 1954 m. beveik visiškai nuniokotas žemės drebėjimo. 1962 m. pervadintas arabišku **Asnamu**, 1980 m. miestą vėl ištiko žemės drebėjimas, todėl vėliau miestui suteiktas dabartinis pavadinimas (pagerbiant ilgiausią šalies upę), siekiant išvengti miesto asociacijų su gamtos katastrofomis.

## Sportas
* ASO Chlef – futbolo klubas; rungtyniavęs aukščiausioje šalies lygoje ir 2010–2011 m. tapęs čempionu.
* Namų rungtynes žaidžia Mohamedo Bumezrago stadione (), talpinančiame 15 tūkst. žiūrovų.

## Išnašos
Athlone Town AFC

**Atlono „Town“** – Airijos futbolo klubas iš Atlono. Tai seniausias vis dar gyvuojantis futbolo klubas Airijoje.

## Istorija
Klubas įkurtas 1887 m. Athlone pirmą kartą rungtyniavo Airijos lygoje 1922–1923 m. sezone ir užėmė šeštąją vietą. Jie buvo pirmasis ne Dublino klubas, kuris varžėsi nacionalinėje lygoje. Jie lygoje rungtyniavo iki 1928 m.

1924 m. Athlone Town laimėjo FAI taurę. Dinny Hannon įmušė vienintelį rungtynių įvartį, o „Athlone“ nugalėjo „Fordsono“ klubą.

1924 m. Paryžiaus olimpinėse žaidynėse. Airijos respublikai atstovavo penki klubo žaidėjai: Dinny Hannon, Tommy Muldoon, Frank Gent, John Joe Dykes ir Paddy O'Reilly.

1974–1975 m. sezone klubas užėmė antrąją vietą Airijos lygoje ir užsitikrino vietą UEFA taurėje. Tai pirmas kartas, kai jiems pavyko patekti į Europos varžybas. Pirmame rate varžovais buvo su Norvegijos Vålerenga IF, kurią jie įveikė. „Athlone“ antrame etape kovojo su italų AC Milan. Mel's parke sužaidė lygiosiomis 0:0 ir užfiksavo rekordinį 9 000 žiūrovų skaičių, o „San Siro“ stadione pralaimėjo italams rezultatu 0:3.

„Athlone“ klubas 1980–1981 m. sezone pirmą kartą tapo Airijos čempionais.

1981–1982 m. sezone „Athlone Town“ antrą kartą laimėjo Airijos lygos taurę, įveikdamas „Shamrock Rovers“. Tais metais jiems nepavyko apginti čempionų titulo ir galutinėje ekipų rikiuotėje liko ketvirti. 

„Athlone Town“ vėl tapo čempionu 1982–1983 m. sezone ir išlaikė lygos taurę įveikdamas Dundalką. Jų priešininkai Europoje buvo belgų Lježo „Standard“. Varžovai abu kartus nugalėjo: Airijoje 3:2 ir Lježe 8:2.

2008 m. gruodžio 15 d. klubas surengė skubią spaudos konferenciją. Jie turėjo finansinių sunkumų ir kreipėsi į visuomenę. Dalis finansų buvo surinkta. Lėšos gautos per globėjų schemą, prie kurios prisidėjo daugiau nei 350 ištikimų gerbėjų. Klubas tikėjosi surinkti likusią dalį, kurios jiems reikėjo, tačiau pareiškė, kad laukia sunkūs laikai.

2017 m. rugsėjį FAI suspendavo vartininką Igors Labuts ir vidurio puolėją Dragos Sfrijan 12 mėnesių po to, kai UEFA tyrime buvo rasti „aiškūs ir didžiuliai lažybų įrodymai“. 
Šios rungtynės įvyko 2017 m. balandžio 29 d. su Longford Town FC. Tuo metu Athlone klubas rungtyniavo 2017 m. Airijos lygos Pirmajame divizione. Apeliacinis skundas buvo pateiktas nepriklausomam teismui, tačiau jis taip pat buvo palankus FAI. Labutsas perdavė savo bylą į Sporto arbitražo teismą Šveicarijoje, kur 2020 m. laimėjo apeliaciją. Vartininkas visą šią bylą pavadino „raganų medžiokle“.

## Pasiekimai

* II diviziono čempionas (1988 m.)

## Sezonai
; Pastarųjų metų sezonai

|}
:: Pastaba: 0Q- preliminarusis etapas
:: Šaltiniai:

## Stadionas
2007 m. klubas persikėlė iš St Mel's Park į naują stadioną, kuris buvo atidarytas 2007 m. kovo 9 d., kai šeimininkai sezono pradžioje priėmė Kilkenny City FC.

2018 m. tarp klubo ir vietos verslininko Declan Molloy kilo ginčas dėl **„Athlone Town“** stadiono nuosavybės.

## Taip pat skaitykite
* Igors Labuts

## Išnašos

## Nuorodos
* Oficiali klubo svetatinė
* SOCCERWAY
* Globalsportsarchive
* RSSSF duomenų bazė (Klubų įkūrimo datos)
Cobh Ramblers FC

**Kovo „Ramblers“** – Airijos futbolo klubas iš Kovo.

## Istorija
Klubas įkurtas 1922 m. Kitados rungtyniavo aukščiausiame divizione, o pastaruoju metu – antroje pakopoje.

## Pasiekimai

## Sezonai
; Pastarųjų metų sezonai

|}
Šaltiniai:

## Išnašos

## Nuorodos
* Oficiali klubo svetatinė
* SOCCERWAY
* Globalsportsarchive
* RSSSF duomenų bazė (Klubų įkūrimo datos)
Kilkenny City AFC

**Kilkenny City AFC** – Airijos futbolo klubas iš Kilkenio. 

## Istorija
2007 m. sezone žaidė Airijos Nacionalinės lygos pirmajame divizione, bet prieš 2008 m. sezoną nusprendė lygoje nebežaisti.

## Pasiekimai
* I diviziono čempionas (1997 m.)
* Airijos lygos pirmojo diviziono Skydo laimėtojas (1987 m.)

## Sezonai

|}
Šaltiniai:

## Išnašos

## Nuorodos
* RSSSF duomenų bazė (Klubų įkūrimo datos)
Wexford FC

**„Veksfordo“ futbolo klubas**, arba **Wexford Football Club**, o trumpai **Wexford FC**; ankstesniais metais žinomas **Wexford Youths FC** pavadinimu – Airijos futbolo klubas iš Veksfordo.

## Istorija
Klubas įkurtas 2007 m. Vyrų komanda 2016 m. sezone žaidė aukščiausioje šalies lygoje, bet joje neįsitvirtino. 

; Nuo 2017 m.
2017 m. pakito klubo pavadinimas. Tapo Wexford Football Club. Nuo 2017 m. žaidė antros pakopos pirmenybėse. Joje negali pasigirti aukštais pasiekimais.

Tuo tarpu moterų komanda sėkmingai dalyvauja šalies pirmenybėse ir ne kartą tapo čempionėmis.

## Moterų komanda

Klubas turi moterų komandą, kuri yra viena tituluočiausių ir dominuoja pastaruoju metu Airijoje.

## Emblema

Vaizdas:Wexford_Youths_FC_logo.png|Wexford Youths
Vaizdas:Wexford FC.png|Wexford FC


## Apranga
;Sportinės aprangos pokyčiai:
* Namuose žaidžia tradicine apranga. 

## Pasiekimai

## Sezonai
; Pastarųjų metų sezonai

|}
Šaltiniai:

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* Transfermarkt
* Globalsportsarchive
* RSSSF duomenų bazė (Klubų įkūrimo datos)
Northrop Tacit Blue

**Northrop Tacit Blue** – JAV prototipinis žvalgybos lėktuvas, sukurtas įgyvendinant 1976 m. pradėtą BSAX progmą (), pagal *[[stealth]]* technologiją ir skirtas žvalgybai. Statytojas - JAV įmonė „Northrop Corporation“.

Pirmasis skrydis įvyko 1982 m. vasario 5 d. Nevados bandymo ir mokymosi poligone (Area 51). Bandymų metu JAV KOP orlaiviui buvo suteikę indeksą YF-117D. Po 135 bandymų skrydžių serijos projektas buvo nutrauktas 1985 m. 1996 m. "Northrop Grumman B-2" vyriausias inžinierius Džonas Kašenas (John Cashen) yra išsireiškęs kad "Tacit Blue" buvo pats nestabiliausias lėktuvas, su kuriuo žmogui yra tekę skristi.

Tacit Blue buvo skirtas nuolatinei žvalgybai aktyvių karo veiksmų zonoje. Jo sensorių sistema šiuo metu naudojama "Norhtrop-Grumman" sukurtame žvalgybiniame lėktuve E-8 Joint STARS.

Lėktuvo ilgis – 17 m, sparnų mojis – 14,7 m, aukštis – 3,2 m, jėgainė - 24,2 kN trauką išvystantys du turboreaktyviniai varikliai Garrett ATF3-6. didžiausias greitis – 462 km/h, skrydžio lubos - 25 000 - 30 000 pėdų (7 600 - 9 100 m.). Įgulą sudarė vienas pilotas.

## Išnašos
Juozapas Nazarietis

**Juozapas Nazarietis** (aram.k. *יוֹסֵף* *Jozep*, vert. „Viešpats padaugina“) – Biblijoje minimas Marijos vyras ir Kristaus netikrasis tėvas.

Pagal Bibliją, Juozapas buvo stalius iš Nazareto. Kada jis mirė nežinoma, paskutinį kartą evangelijose jis minimas kai Kristui buvo 12 metų, kur kartu su Marija ėjo į judėjų šventę *Pesach*. Daugelyje krikščioniškų konfesijų Juozapas laikomas šventuoju.

## Nuorodos
* Juozapas Nazarietis
* Šv. Juozapas
Saidos vilaja

**Saidos vilaja** () yra Alžyro šiaurės vakaruose, Atlaso kalnuose. Sostinė – Saida.

## Svarbiausi miestai
* Saida (*Saïda*) – 132,1 tūkst. gyv.
* Ain el Hadžaras (*Aïn el Hadjar*) – 13,8
* Mamora
* Jubas

## Šaltiniai
Skikdos vilaja

**Skikdos vilaja** () yra Alžyro šiaurės rytuose, Viduržemio jūros pakrantėje. Sostinė – Skikda.

Vilaja padalinta į 13 apskričių.

## Svarbiausi miestai
* Skikda (*Skikda*) – 165,0 tūkst. gyv.
* Azaba (*Azzaba*) – 81,8
* Arušas (*Arrouch*) – 64,7
* Kolas (*Collo*) – 57,6
* Kerkera (*Kerkera*) – 50,3

## Šaltiniai
Jonkheer van Tets

**Jonkheer van Tets** – ankstyva raudonųjų serbentų veislė. Krūmai stipraus augumo, truputį išsiskleidę. Uogos vidutinės (0,6-0,7 g), rykiai raudonos, saldžiarūgštės, desertinės. Vaisinės kekės ilgos, turi 10-20 uogų, gana tankios, dekoratyvios. Iš krūmo vidutiniškai priskinama iki 5-6 kg uogų. Atspari miltligei, deguliams ir šviesmargiai vidutiniškai atspari, neatspari viksviniai rūdligei. Derlinga, tinka desertui ir perdirbti, žiemą išverminga, uogos geros kokybės. Lietuvos sortimente nuo 1984 metų.
Sidi bel Abeso vilaja

**Sidi bel Abeso vilaja** () yra Alžyro šiaurės vakaruose, Atlaso kalnuose, Sacharos dykumos pakraštyje. Sostinė – Sidi bel Abesas.

## Svarbiausi miestai
* Sidi bel Abesas (*Sidi bel Abbès*) – 194,3 tūkst. gyv.
* Sfisefas (*Sfisef*) – 32,2
* Telagas (*Télagh*) – 30,1
* Ras el Ma (*Ras el Ma*) – 22,0
* Ain el Berdas (*Aïn el Berd*) – 17,3

## Šaltiniai
Hughes H-4 Hercules

**Hughes H-4 Hercules** (pravardė **„Spruce Goose“**) – didžiausias vandens lėktuvas, kurį suprojektavo ir pastatė Howard Hughes, pirmąjį skrydį atlikęs 1947 m.  Lėktuvui vis dar priklauso ir didžiausio sparnų mojo rekordas. Beveik visas Hughes H-4 Hercules buvo pagamintas iš sluoksniuotos beržo medienos, nes metalas tuo metu buvo taupomas karo technikai. Pastatytas vienintelis modelis.

Huges H-4 buvo konstruojamas kaip didelis transportinis lėktuvas kariams ir karo technikai iš JAV į Didžiają Britaniją gabenti, kadangi sąjungininkai dėl vokiečių povandeninių laivų patirdavo didelių nuostolių. Todėl transatlantiniai skrydžiai buvo svarstomi kaip efektyvesnė alternatyva. Tačiau lėktuvo statyba užsitesė ir jis buvo baigtas tik po karo.

1947 m. lapkričio 2 d. lėktuvas Long Byče (Kalifornija), pilotuojamas paties Howard Hughes, atliko pirmąjį skrydį. Pakilęs į orą 20 metrų, Hercules 130 km/h greičiu nuskriejo apie 1,6 km. Lėktuvo skrydis buvo gana komplikuotas ir nors Howard Hughes teigė, jog visas problemas galima išspręsti, tolesnis H-4 projekto finansavimas buvo nutrauktas ir jis daugiau niekada nebepakilo į orą. Lėktuvas iki pat 1976 m., kuomet mirė H. Hughes, buvo visą laiką paruoštas skrydžiui.

## Techniniai duomenys

* Įgula: 3
* Ilgis: 66,65 m
* Sparnų mojis: 97,54 m
* Aukštis: 24,18 m
* Fiuzeliažo aukštis: 9,1 m
* Pakrauto svoris: 180000 kg
* Jėgainė: 8 × Pratt & Whitney R-4360 Wasp Major radialiniai varikliai, po  galios kiekvienas
* Propeleriai: 8 x keturių menčių Hamilton Standard, 5,23 m pločio kiekvienas
* Skrydžio greitis: 320,05 km/h
* Skrydžio nuotolis: 4800 km
* Skrydžio lubos: 6370 m

## Populiariojoje kultūroje
Lario Naiveno ir Stiveno Barnso fantastinėje knygoje Svajonių parkas žaistame lauko vaidmenų žaidime šį lėktuvą pagrobia forų genties šamanai. Jo išvadavimas yra pagrindinis žaidimo tikslas. 

## Nuorodos
* Evergryno aviacijos muziejus
Gelmos vilaja

**Gelmos vilaja** () yra Alžyro šiaurės rytuose, Atlaso kalnuose. Sostinė – Gelma.

## Svarbiausi miestai
* Gelma (*Guelma*) – 127,7 tūkst. gyv.
* Hamam Aulad Alis (*H̨ammām Awlād ʿAlī*) – 42,5
* Ued Zenatis (*Oued Zénati*) – 36,3
* Bumahra Ahmedas (*Boumahra Ahmed*) – 24,3

## Šaltiniai
Konstantinos vilaja

**Konstantinos vilaja** () yra Alžyro šiaurės rytuose, Atlaso kalnuose. Sostinė – Konstantina.

Vilaja padalinta į 6 apskritis.

## Svarbiausi miestai
* Konstantina (*Constantine*) – 442,9 tūkst. gyv.
* Chrubas (*Khroub*) – 89,4
* Hama Buzianas (*Hamma Bouziane*) – 66,6
* Zigu Jusefas (*Zighout Youcef*) – 38,2
* Ain Abidas (*Aïn Abid*) – 31,2

## Šaltiniai
Medėjos vilaja

**Medėjos vilaja** () yra Alžyro šiaurėje, Atlaso kalnuose. Sostinė – Medėja.

## Svarbiausi miestai
* Medėja (*Médéa*) – 154,7 tūkst. gyv.
* Beruagija (*Berrouaghia*) – 88,6
* Ksar el Bucharis (*Ksar el Boukhari*) – 82,0
* Šelaletas (*Chellalet*) – 25,7
* Ain Busifas (*Aïn Boucif*) – 12,3

## Šaltiniai
Mostaganemo vilaja

**Mostaganemo vilaja** () yra Alžyro šiaurėje, Viduržemio jūros pakrantėje. Sostinė – Mostaganemas.

## Svarbiausi miestai
* Mostaganemas (*Mostaganem*) – 125,9 tūkst. gyv.
* Sidi Alis (*Sidi Ali*) – 26,9
* Ain Tedelesas (*Aïn Tédelès*) – 23,7
* Ain Nuisis
* Tazgaitas

## Šaltiniai
Msilos vilaja

**Msilos vilaja** () yra Alžyro šiaurėje, Atlaso kalnuose, Sacharos dykumos pakraštyje. Sostinė – Msila.

## Svarbiausi miestai
* Msila (*Msila*) – 123,0 tūkst. gyv.
* Bu Saada (*Bou Saâda*) – 122,1
* Sidi Aisa (*Sidi Aïsa*) – 75,3
* Hamam Dala (*Hammam Dalaa*) – 53,1
* Ain el Hadželis (Aïn el Hadjel'') – 46,4

## Šaltiniai
Maskaros vilaja

**Maskaros vilaja** () yra Alžyro šiaurėje, Atlaso kalnuose. Sostinė – Maskara.

## Svarbiausi miestai
* Maskara (*Mascara*) – 88,3 tūkst. gyv.
* Sigas (*Sigh*) – 60,1
* Mohamadija (*Mohammadia*) – 49,9
* Tigenifas (*Tighenif*) – 48,3
* Bu Hanifija (*Bou Hanifia*) – 29,1

## Šaltiniai
Anabos vilaja

**Anabos vilaja** () yra Alžyro šiaurės rytuose, Viduržemio jūros pakrantėje. Apima vilajos sostinę Anabą ir jos priemiesčius.

## Svarbiausi miestai
* Anaba (*Annaba*) – 202,2 tūkst. gyv.
* Bunis (*Bouni*) – 183,3
* Sidi Ameras (*Sidi Amer*) – 124,1
* Hadžaras (*Hadjar*) – 50,0
* Berahelis (*Berrael*) – 20,5

## Šaltiniai
Uarglos vilaja

**Uarglos vilaja** () yra Alžyro centrinėje dalyje, Sacharos dykumoje. Rytuose ribojasi su Tunisu. Sostinė – Uargla.

Svarbus datulių auginimo regionas. Gyventojai susitelkę oazėse.

2019 m. nuo Uarglos vilajos atskirta Tugurto vilaja.

## Svarbiausi miestai
* Uargla (*Ouargla*) – 160,7 tūkst. gyv.
* Ruisetas (*Rouisset*) – 91,5
* Nezla (*Nezla*) – 68,3
* Hadžira (*Hadjira*) – 45,1

## Šaltiniai
Orano vilaja

**Orano vilaja** () yra Alžyro šiaurės vakaruose, Viduržemio jūros pakrantėje. Sostinė – Oranas.

Vilaja sudaryta 1968 m. iš buvusio Orano departamento. Vilają sudaro 9 apskritys.

## Svarbiausi miestai
* Oranas (*Oran*) – 638,5 tūkst. gyv.
* Bir el Džiras (*Bir el Djir*) – 74,7
* Senija (*Senia*) – 73,3
* Arzeu (*Arzeu*) – 64,5
* Hasi Bunifas (*Hassi Bounif*) – 53,1

## Šaltiniai
Bajado vilaja

**Bajado vilaja** () – Alžyro centrinėje dalyje, Sacharos dykumoje. Sostinė ir didžiausias miestas – El Bajadas.

## Svarbiausi miestai
* El Bajadas (*Bayadh*) – 75,1 tūkst. gyv.
* Abiod Sidi Šeichas (*Abiod Sidi Cheikh*) – 43,5
* Brezina (*Brezina*) – 21,4
* Busemgunas
* Rogasa

## Šaltiniai
Ilizio vilaja

**Ilizio vilaja** () yra Alžyro pietryčiuose, Sacharos dykumoje, Libijos pasienyje. Sostinė – Ilizis.

Vilajoje gyvena daugiausia tuaregų gentys. Auginamos datulės. Ilizio vilaja padalinta į 2 apskritis. Yra iškilęs Tasilio Adžero masyvas.

2019 m. pietuose atskirta nauja Džaneto vilaja.

## Svarbiausi miestai
* Bordž Omar Drisas
* Ilizis
* In Amenasas

## Šaltiniai

## Nuorodos
* Turistinė svetainė
Bordž Bu Areridžo vilaja

**Bordž Bu Areridžo vilaja** () yra Alžyro šiaurėje, Atlaso kalnuose. Sostinė – Bordž Bu Areridžas.

## Svarbiausi miestai
* Bordž Bu Areridžas (*Bordj Bou Arreridj*) – 167,6 tūkst. gyv.
* Ras el Uedas (*Râs el Oued*) – 61,1
* Aširas (*Achir*) – 37,4
* Bordž Gediras (*Bordj Ghedir*) – 36,5
* Mansura (*Mansoura*) – 23,7

## Šaltiniai
Bumerdeso vilaja

**Bumerdeso vilaja** () yra Alžyro šiaurėje, Viduržemio jūros pakrantėje. Sostinė – Bumerdesas.

Yra nemažai finikiečių ir romėnų miestų griuvėsių.

## Didžiausi miestai
* Regaja (*Reghaia*) – 54,4 tūkst. gyv.
* Chemis el Chešna (*Khemis el Khechna*) – 49,2
* Bordž Menajelis (*Bordj Ménaïel*) – 46,3
* Buduau (*Boudouaou*) – 44,6
* Bumerdesas (*Boumerdès*) – 41,6
* Delesas (*Delles*) – 26,9

## Šaltiniai
Erstling aus Vierländen

**Erstling aus Vierländen** – vidutinio ankstyvumo raudonųjų serbentų veislė. Krūmai gana augūs, vidutiniškai išsiskleidę. Uogos vidutinės (0,6-0,7 g), ryškiai raudonos, saldžiarūgštės, kvapios. Vaisinės kekės ilgos, turi 15-23 uogas, gana tankios. Iš krūmo vidutiniškai priskinama iki 5-8 kg uogų. Atspari miltligei, gana atspari deguliams. Derlinga, prinokusios uogos nebyra, žiemą ištverminga, lengvose dirvose uogos linkusios smulkėti. Lietuvos sortimente nuo 1985 metų.
Tarefo vilaja

**Tarefo vilaja** () yra pačiuose Alžyro šiaurės rytuose, prie Viduržemio jūros ir Tuniso pasienio. Sostinė – Tarefas.

## Svarbiausi miestai
* Besbesas (*Besbes*) – 70,8 tūkst. gyventojų
* Dreanas (*Dréan*) – 59,4
* Beni Amaras (*Beni Amar*) – 41,3
* Kala (*Kala*) – 37,9
* Sabaita Mukas (*Sabaʿita Muk*) – 32,9

## Šaltiniai
Northrop Grumman X-47A Pegasus

**Northrop Grumman X-47 Pegasus** – eksperimentinis JAV kompanijos „Northrop“ radarų sunkiai pastebimas "skraidančio sparno" tipo bepilotis kovos lėktuvas. Orlaivio kūrimas neišėjo už prototipo fazės.

Sukurtas taikant Stealth technologiją.

Lėktuvas pirmą kartą pakilo 2003 m. vasarį.

Programa buvo nutraukta 2006 m. sausio 13 d.

Lėktuvo ilgis – 8,5 m, sparnų mojis – 8,47 m, aukštis – 1,86 m.
Olandų raudonieji serbentai

**Olandų raudonieji serbentai** – vėlyva raudonųjų serbentų veislė. Krūmai labai augūs, truputį išsiskleidę. Uogos vidutinės (0,8 g), ryškiai raudonos, rūgštokos, ant kekių laikosi stipriai, tinkamos gabenti. Vaisinės kekės ilgos arba vidutinio ilgumo, turi iki 14 uogų, gana tankios. Iš krūmo vidutiniškai priskinama iki 4-6 kg uogų. Gana atspari deguliams ir miltligei, šviesmargiai – vidutiniškai. Nereikli augimo sąlygoms, tinka gabenti, žiemą ištverminga. Lietuvos sortimente nuo 1968 metų.
Tindufo vilaja

**Tindufo vilaja** () yra Alžyro vakaruose, Sacharos dykumoje. Ribojasi su Maroku, Vakarų Sachara ir Mauritanija. Sostinė – Tindufas.

Vilajoje gyvena daugiausia berberų gentys. Auginamos datulės, yra dideli geležies rūdos telkiniai. Tindufo vilajoje yra pabėgelių iš Vakarų Sacharos stovyklos.

## Svarbiausi miestai
* Tindufas (*Tindouf*) – 46,6 tūkst. gyv.
* Um el Aselas

## Šaltiniai
KU

**KU** gali reikšti:
* Klaipėdos universitetas;
* Kauno universitetas.

**ku** gali reikšti:
* Kurdų kalba – kodas pagal ISO 639-1 standartą;
* Kurdiška Vikipedija (:ku:);
* **Kita-ku** – Japonijos Seniūnijos ( – *šiaurinė seniūnija*);
** Kita-ku (Hamamacu);
** Kita-ku (Kobė);
** Kita-ku (Kiotas);
** Kita-ku (Nagoja);
** Kita-ku (Osaka);
** Kita-ku (Saitama);
** Kita-ku (Sakajus);
** Kita-ku (Saporas);
** Kita-ku (Tokijas).
Tisemsilto vilaja

**Tisemsilto vilaja** () yra Alžyro šiaurėje, Atlaso kalnuose. Sostinė – Tisemsiltas.

## Svarbiausi miestai
* Tisemsiltas (*Tissemsilt*) – 76,5 tūkst. gyv.
* Tenjet el Hadas (*Theniet el Had*) – 28,9
* Larba

## Šaltiniai
Kembridžo universitetas

**Kembridžo universitetas** () – antras pagal senumą Anglijos universitetas, įkurtas XIII a. pradžioje Kembridže. Tai vienas geriausiai vertinamų universitetų pasaulyje, tarp jo absolventų yra daug žinomų mokslininkų (Izaokas Niutonas, Francis Bacon, Čarlzas Darvinas, Džozefas Džonas Tomsonas, Ernestas Rezerfordas, Stephen Hawking ir kiti), 89 Nobelio premijos laureatai.

Universitetą sudaro 31 autonomiškai veikiantis koledžas (seniausi iš jų įkurti XIII-XV a.) bei daugiau kaip 150 fakultetų, departamentų ir kitokio tipo institucijų. Dėstomi dalykai grupuojami pagal mokslo šakas į šešias „mokyklas“: menų ir humanitarinių mokslų, biologijos, medicinos, socialinių mokslų, gamtos mokslų, technologijų. Universitetui taip pat priklauso 114 bibliotekų, 9 muziejai.

## Galerija

ClareCollegeAndKingsChapel.jpg|Kleir koledžas bei Karaliaus koledžo koplyčia
TrinityCollegeCamGreatCourt.jpg|Trejybės koledžo kiemas
StJohnsCambridge Gatehouse02.jpg|Šv. Jono koledžo vartai


## Šaltiniai

## Nuorodos

* Oficialus universiteto puslapis
Uedo vilaja

**Uedo vilaja** () yra Alžyro šiaurės rytuose, Atlaso kalnuose, Sacharos dykumos pakraštyje. ribojasi su Tunisu. Sostinė – Uedas.

2019 m. šiaurės vakaruose atskirta Al Mghariro vilaja.

## Didžiausi miestai
* Uedas (*Oued*) – 134,1 tūkst. gyv.
* Regiba (*Reguiba*) – 68,6
* Bajada (*Bayadha*) – 60,4
* Hasi Chalifa (*Hassi Khalifa*) – 31,7
* Debila (*Debila*) – 25,1

## Šaltiniai
Chenšelos vilaja

**Chenšelos vilaja** () yra Alžyro šiaurės rytuose, Atlaso kalnuose. Sostinė – Chenšela.

## Svarbiausi miestai
* Chenšela (*Khenchela*) – 137,8
* Tauzianatas (*Taouzianat*) – 64,0
* Mahmalis (*Mahmal*) – 44,8
* Dželalas
* Chiranas

## Šaltiniai
Suk Ahraso vilaja

**Suk Ahraso vilaja** () yra Alžyro šiaurės rytuose, Atlaso kalnuose, Tuniso pasienyje. Sostinė – Suk Ahrasas.

Yra romėnų Tagastės miesto griuvėsiai.

## Svarbiausi miestai
* Suk Ahrasas (*Souk-Ahras*) – 144,0 tūkst. gyv.
* Sedrata (*Sedrata*) – 55,8
* Mdaurušas (*M’Daourouch*) – 35,7
* Chemisa

## Šaltiniai
Tipazos vilaja

**Tipazos vilaja** () yra Alžyro šiaurėje, Viduržemio jūros pakrantėje. Sostinė – Tipaza.

## Didžiausi miestai
* Ain Benjanas (*Aïn Benian*) – 30,6 tūkst. gyv.
* Kolėja (*Koléa*) – 30,4
* Šeraga (*Chéraga*) – 26,7
* Hadžutas (*Hadjout*) – 26,4
* Duera (*Douéra*) – 25,9

## Šaltiniai
Milos vilaja

**Milos vilaja** () yra Alžyro šiaurėje, Atlaso kalnuose. Sostinė – Mila.

## Didžiausi miestai
* Šelgum al Aidas (*Chelghoum Laid*) – 76,7 tūkst. gyv.
* Mila (*Mila*) – 73,2
* Ferdžiua (*Ferdjioua*) – 72,3
* Tadžananetas (*Tadjananet*) – 62,9
* Grarem Guga (*Grarem Gouga*) – 58,0

## Šaltiniai
Vindsoras (Ontarijas)

**Vindsoras** (pranc. ir ) – miestas Kanadoje, Ontarijo provincijos pietuose, prie Detroito upės, priešais Detroito miestą (JAV); labiausiai į pietus nutolęs Kanados miestas. Su Detroitu Vindsoras jungiasi tiltu ir tuneliu. 278,0 tūkst. gyventojų (2007). Į Vindsoro uostą įplaukia jūrų laivai.

Vindsore yra universitetas (įkurtas 1857 m.), meno galerija. Vindsore labai išvystyta automobilių, elektroninių įrengimų gamyba. Taip pat metalurgija, chemijos ir vaistų pramonė.

## Istorija

Miestas įkurtas XVIII a., apie 1720 m. Po I Pasaulinio karo Vindsore įsikūrė lietuvių. Jų padaugėjo po II pasaulinio karo.

## Nuorodos
* Vindsoro miestas
Ain Deflos vilaja

**Ain Deflos vilaja** () yra Alžyro šiaurėje, Atlaso kalnuose. Sostinė – Ain Defla.

## Svarbiausi miestai
* Chemis Meljana (*Khemis Melyana*) – 77,7 tūkst. gyv.
* Ain Defla (*Aïn Defla*) – 51,7 tūkst. gyv.
* Atafas (*Attaf*) – 47,0 tūkst. gyv.
* Meljana (*Melyana*) – 41,2 tūkst. gyv.
* Abadija (*Abadia*) – 30,4 tūkst. gyv.

## Šaltiniai
Smailiagalė kandiloma

**Smailiagalė kandiloma** arba **smailiagalė karpa** (, *Condylomata acuminata*) – lytiškai plintanti liga. Ją sukelia žmogaus papilomos viruso (ŽPV) infekcija, kuri išlieka visą gyvenimą.

## Ligos požymiai
Ant lytinių organų atsiranda minkštų, į karpą panašių išaugų iki 5 cm skersmens. Karpos per keletą metų gali išnykti, o paskui vėl susidaryti. Liga gali komplikuotis net į Gimdos kaklelio vėžį, persiduoti nuo motinos naujagimiui.

## Gydymas
Gydytojas dermatovenerologas sprendžia apie smailiagalės kondilomos gydymo būdo parinkimą: lazeriu, elektrokoaguliacija, šalčio procedūromis, ar yra skiriami vaistai, tepalai.

## Naudota literatūra
* Laima Molienė, Stasys Molis „Žmogaus biologija ir sveikata, 9 kl.“
* http://www.sam.lt/repository/dokumentai/sveikata/sm1(i%20dalis).pdf
Naamos vilaja

**Naamos vilaja** () yra vilaja Alžyro šiaurės vakaruose, Atlaso kalnuose, Maroko pasienyje. Sostinė – Naama.

Vilaja padalinta į 2 apskritis.

## Svarbiausi miestai
* Ain Sefra (*Aïn Sefra*) – 69,1 tūkst. gyv.
* Mešerija (*Mecheria*) – 62,5
* Naama (*Naama*) – 9,5
* Asela
* Tiutas

## Šaltiniai
Ain Temušento vilaja

**Ain Temušento vilaja** () yra Alžyro šiaurės vakaruose, Viduržemio jūros pakrantėje. Sostinė – Ain Temušentas.

Vilaja padalinta į 8 apskritis.

## Svarbiausi miestai
* Ain Temušentas (*Aïn Temouchent*) – 57,9 tūkst. gyv.
* Beni Safas (*Beni Saf*) – 47,9
* Haman Buhadžaras (*Hamman Bouhadjar*) – 37,3
* Amrija (*Amria*) – 27,7
* Mala (*Malah*) – 20,2

## Šaltiniai
Gardajos vilaja

**Gardajos vilaja** () yra Alžyro centrinėje dalyje, Sacharos dykumoje. Sostinė – Gardaja.

Vilaja padalinta į 13 apskritis. Gardajos vilajoje yra Mzabo slėnis.

2019 m. pietinė vilajos dalis atskirta – sudaryta Menijos vilaja.

## Didžiausi miestai
* Grara (*Grara*) – 91,1 tūkst. gyv.
* Gardaja (*Ghardaïa*) – 84,0
* Bunura (*Bounoura*) – 69,4
* Metlilis (*Metlili*) – 54,0
* Berianas (*Berriane*) – 47,9

## Šaltiniai
Kanados ežerai

Kanada yra šalis su daugybe ledyninės kilmės ežerų. Ežerų, kurių plotas viršija 3 km² yra daugiau nei 31 tūkst. Mažesnių ežerų dar daugiau.

Pateikiami didžiausieji ir žinomiausieji:

* – Dalis JAV teritorijoje, ežerai priklauso Didžiųjų ežerų grupei.

Duomenys iš:
NUTS:LV

**NUTS:LV** – Latvijos suskirstymo į teritorinius statistinius vienetus sistema.

**[[NUTS]]**, pranc. *Nomenclature des Unités Territoriales Statistiques*, **Teritorinių statistinių vienetų nomenklatūra** – Europos Sąjungos unifikuota teritorijų skirstymo į regionus sistema, patvirtinta 2003 m. gegužės mėn. Europos Parlamento ir Tarybos Reglamentu (EB) Nr. 1059/2003, galiojančiu nuo 2003 m. liepos 1 d. Jis buvo papildytas 2005 m. spalio 26 d. Europos Parlamento ir Tarybos reglamentu (EB) Nr. 1888/2005 į Europos Sąjungą įstojus Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai.

Latvija dėl mažos teritorijos apima visą NUTS 1 ir visą NUTS 2 lygmenis. NUTS 3 lygmenį atitinka istoriniai regionai, jie į smulkesnius administracinius vienetus toliau klasifikuojami pagal Bendrijos **Vietinių administracinių vienetų** sistemą **LAU**  į miestus, savivaldybes (nov.) ir valsčius (pag.).

## Šaltiniai
Relizano vilaja

**Relizano vilaja** () yra Alžyro šiaurės vakaruose, Atlaso kalnuose. Sostinė – Relizanas.

Vilaja padalinta į 5 apskritis.

## Svarbiausi miestai
* Relizanas (*Relizane*) – 121,2 tūkst. gyv.
* Ued Riu (*Oued Rhiou*) – 62,2
* Džidiuja (*Djidiouia*) – 33,3
* Ami Musa (*Ammi Moussa*) – 24,5
* Mazuna (*Mazouna*) – 23,2

## Šaltiniai
AH-64 Apache

**AH-64 Apache** – pagrindinis Jungtinių Valstijų armijos atakos sraigtasparnis, pakeitęs pirmtaką AH-1 Cobra. Apache buvo sukurtas Hughes, vėliau vystytas McDonnell Douglaso ir šiuo metu gaminamas Boeing kompanijos.

Įgulą sudaro du žmonės, pilotas ir antrasis pilotas – artileristas. Pilotas sėdi kiek aukščiau artileristo ir už jo. Kabina – šarvuota. Sraigtasparnis ginkluotas 30 mm kalibro M230 grandininiu kulkosvaidžiu (*chaingun*) bei posparniuose įtaisytomis raketomis ir NRS (nevaldomi reaktyviniai sviediniai).

AH-64 Apache gali veikti ir dieną, ir naktį, taip pat ir nepalankiu oru. Piloto pagalbai yra šalmas su integruotu displėjumi blogo matomumo sąlygoms. Taip pat sraigtasparnis turi GPS sistemą, piloto naktinio matymo sistemą, specialią taikinio radimo sistemą (TADS/PNVS), pasyvią apsaugos nuo IR nutaikomų raketų sistemą.

Pagrindinė paskirtis – kova prieš tankus ir kitas šarvuotas mašinas, vietinė žvalgyba artilerijos daliniams, pagalba pėstininkams įvairiose taktinėse situacijose, sužeistųjų išgabenimas.

Mūšiuose AH-64 buvo naudotas daug kartų įvairiose vietose, tarp kitų – Persijos įlankos kare, JAV įsiveržime į Panamą, Afganistane, 2003-ųjų Irako kare (kur naudojami iki dabar). Izraelis šiuos sraigtasparnius naudoja leisti kovinėms valdomoms raketoms prieš įvairius taktinius taikinius, pavyzdžiui, 1990-aisiais sunaikino nemažai Hezbollah būstinių bei aukštų Hamas vadovų.

## Šaltiniai
*Straipsnis apie sraigtasparnį ir specifikacijos oficialiame Boeing puslapyje

### Išnašos
Daugiametė saulutė

**Daugiametė saulutė** (*Bellis perennis*) – astrinių (*Asteraceae*) šeimos, saulučių (*Parennis*) genties augalas.

Daugiametis, 5-15 cm aukščio žolinis augalas. Šakniastiebis trumpas, kartais šiek tiek šakotas. Lapai skroteliniai, lygiakraščiai arba karbuoti, susiaurėję į platų sparnuotą lapkotį, plaukuoti, kartais pliki. Stiebas belapis, plaukuotas arba plikas, su vienu graižu viršūnėje (kartais iš vienos skrotelės išauga keli stiebai). Graižai apgaubti dvieile skraiste. Skraistlapiai pailgi, dukart trumpesni už liežuviškus žiedus. Liežuviški žiedai įvairių spalvų: balti, rožiniai, rausvi, iki 1 cm ilgio, vamzdiški graižo viduryje, geltoni. Vaisius – mažas lukštavaisis; kraštinių žiedų vaisiai plaukuoti, vidurinių pliki.

Žydėti pradeda balandžio mėn. ir žydi iki vėlyvo rudens. Auga darželiuose, kapinėse, pievose, paežerėse, paupiuose. Kai kurie botanikai mano, kad pievose, pakelėse paplitusi daugiametė saulutė yra sulaukėjusi, kitų nuomone, ši rūšis įsikuria natūraliose bendrijose, todėl Pietryčių Lietuvoje ją reiktų laikyti savaimine, tuo labiau, kad šiaurinė šios rūšies paplitimo riba eina pro Kaliningrado sritį ir šiaurinius Lenkijos rajonus.

Vaistams vartojama antžeminė dalis, nupjauta augalams žydint. Žaliavoje yra saponinų, gleivių, eterinio aliejaus, rauginių, mineralinių ir karčiųjų medžiagų.

Labai mėgstamas dekoratyvinis augalas. Išvesta daug kultūrinių veislių dideliais graižais, kai kurių formų graižuose vamzdiški žiedai virtę liežuviškais arba liežuviški – spalvotais vamzdiškais.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 56 psl.
Didysis Lokių ežeras

**Didysis Lokių ežeras** (, , sleiv. *Sahtú*) – didžiausias vien Kanadoje, Šiaurės Vakarų teritorijoje esantis ežeras. Tai yra trečias pagal dydį ežeras Šiaurės Amerikoje ir aštuntas pagal dydį ežeras pasaulyje.

Ežeras yra svarbus Makenzio upės šaltinis, kurio vandenys pasiekia ją per Didžiąją Lokio upę.

Ežero vanduo išteka Didžiosios Lokės Upe ( į Makenzio () upę. Prie ežero yra Delinė, Fort Franklinas, Port Radis. Laivyba, žvejyba.

Sahtú Dene gentis pasivadino pagal šį ežerą.

## Šaltiniai